|  |  |
| --- | --- |
| **RKP broj** | 9021 |
| **Naziv obveznika** | OSNOVNA ŠKOLA MOKOŠICA, DUBROVNIK |
| **Razina** | 31 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - IX 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 1.989.390,58 | 2.153.363,88 | 108,2 |
| 3 | RASHODI POSLOVANJA (šifre 31+32+34+35+36+37+38)  | 3 | 1.936.390,30 | 2.394.090,51 | 123,6 |
|  | **MANJAK PRIHODA POSLOVANJA (šifre Z005-6)** | **Y001** | **0,00** | **240.726,63** | **-** |
| 7 | Prihodi od prodaje nefinancijske imovine (šifre 71+72+73+74) | 7 | 0,00 | 0,00 | - |
| 4 | Rashodi za nabavu nefinancijske imovine (šifre 41+42+43+44+45) | 4 | 62.793,31 | 74.918,09 | 119,3 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **62.793,31** | **74.918,09** | **119,3** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 0,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 0,00 | 0,00 | - |
|  | **VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)** | **X003, Y003** | **0,00** | **0,00** | **-** |
|  | **MANJAK PRIHODA I PRIMITAKA (šifre Y345-X678)** | **Y005** | **9.793,03** | **315.644,72** | **3223,2** |

U izvještajnom razdoblju tekuće godine ostvareni su poslovni prihodi u iznosu od 2.153.383,88 €, dok su rashodi poslovanja iznosili 2.394.090,51 €. U okviru rashoda uključeni su i izdaci za nabavu nefinancijske imovine u iznosu od 74.918,09 €. Višak prihoda prenesen iz 2024. godine iznosio je 9.248,47 €. Sukladno navedenome, utvrđen je metodološki manjak u iznosu od 306.396,25 €, koji se prenosi u sljedeće izvještajno razdoblje.
Ovaj manjak proizlazi prvenstveno iz primjene novog Pravilnika o proračunskom računovodstvu i Računskom planu, koji je na snazi od 30. prosinca 2023. godine, dok je njegova stvarna primjena u knjigovodstvenim evidencijama započela 1. siječnja 2025. godine. Ključna promjena odnosi se na ukidanje podskupine računa 193 – kontinuirani rashodi budućih razdoblja. Sukladno članku 233. Pravilnika, od 1. siječnja 2025. kontinuirani rashodi prenose se na odgovarajuće račune razreda 3 – rashodi poslovanja, čime je izmijenjen dosadašnji način knjiženja i priznavanja troškova.
Naša je škola ranije kontinuirane rashode razgraničavala, dok su ove godine rashodi prikazani u većem broju stavki unutar tromjesečnih, polugodišnjih i godišnjih izvještaja. Istodobno, prihodi za njihovo financiranje i dalje se prikazuju u dvanaest mjesečnih uplata, što dovodi do nesklada – u izvještajima je evidentirano trinaest mjeseci rashoda, a samo dvanaest mjeseci prihoda. Ova razlika ne predstavlja stvarni manjak sredstava, već privremeni učinak prijelaznog računovodstvenog razdoblja.
Dio manjka odnosi se i na prihode namijenjene pokriću nabave udžbenika i radnih bilježnica. Nadalje, promjene u strukturi rashoda i prihoda djelomično su rezultat novog modela poslovanja, prema kojem se većina transakcija provodi izravno putem Riznice Grada Dubrovnika, dok se više ne posluje po akontacijskom modelu kao ranijih godina.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 641 | Prihodi od financijske imovine (šifre 6412 do 6419)  | 641 | 0,22 | 0,27 | 122,7 |

U izvještajnom razdoblju ostvaren je veći prihod temeljem pripisa pozitivne kamate na tekućem računu banke. Međutim, s obzirom na to da je ostvareni iznos 0,27 €, u usporedbi s 0,22 € iz istog razdoblja prethodne godine, ovo povećanje je financijski zanemarivo i nema značajan utjecaj na ukupno poslovanje škole.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 652 | Prihodi po posebnim propisima (šifre 6521 do 6528) | 652 | 35.138,83 | 40.159,93 | 114,3 |

OŠ Mokošica, Dubrovnik provodi projekt produženog boravka koji je većinski financiran iz proračuna Grada Dubrovnika, čime se omogućava kvalitetna organizacija slobodnog vremena učenika nakon redovne nastave. Roditelji sudjeluju u sufinanciranju troška toplog obroka za učenike koji pohađaju produženi boravak, u iznosu od 4,50 eura po učeniku dnevno. Tijekom ove školske godine zabilježen je porast broja učenika uključenih u produženi boravak, što je rezultiralo povećanjem prihoda po toj osnovi za 14,30 % u odnosu na prethodnu godinu.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 663 | Donacije od pravnih i fizičkih osoba izvan općeg proračuna te povrat donacija i kapitalnih pomoći po protestiranim jamstvima (šifre 6631 do 6634) | 663 | 100,00 | 1.650,97 | 1651,0 |

U ovom izvještajnom razdoblju ostvarene su donacije pravnih osoba, koje obuhvaćaju kapitalne i tekuće donacije. Prošle godine njihov iznos iznosio je svega 100,00 €, što je znatno manje u odnosu na ovu godinu.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 31 | Rashodi za zaposlene (šifre 311+312+313) | 31 | 1.602.156,64 | 2.005.637,21 | 125,2 |

Dana 30. prosinca 2023. godine stupio je na snagu novi Pravilnik o proračunskom računovodstvu i Računskom planu. Iako je novi Pravilnik formalno na snazi od početka 2024. godine, njegova primjena u knjigovodstvenim evidencijama započela je tek 1. siječnja 2025. godine. Jedna od ključnih promjena odnosi se na ukidanje podskupine računa 193 – kontinuirani rashodi budućih razdoblja. Prema članku 233. novog Pravilnika, od 1. siječnja 2025. svi kontinuirani rashodi prenose se na odgovarajuće račune razreda 3 – rashodi poslovanja, što mijenja dosadašnji način knjiženja i priznavanja troškova. Naša škola je do sada kontinuirane rashode razgraničavala, no ove godine rashodi su u financijskim izvještajima prikazani kao četiri rashoda u tromjesečnom izvještaju, sedam rashoda u polugodišnjem te trinaest rashoda u godišnjim financijskom izvještaju. Istodobno, prihodi za financiranje tih rashoda i dalje se iskazuju uobičajeno, u dvanaest mjesečnih uplata, što može rezultirati iskazivanjem manjka prihoda – jer će biti prikazano trinaest mjeseci rashoda, a samo dvanaest prihoda. Ova razlika ne upućuje na stvarni manjak sredstava, već na privremeni učinak prijelaznog računovodstvenog razdoblja. U skladu s navedenim promjenama, došlo je i do znatnog povećanja rashoda za zaposlene. Budući da se trošak plaće za rujan više nije knjižio kao kontinuirani rashod budućih razdoblja, već je odmah priznat kao trošak na kontu razreda 3, ukupni rashodi za zaposlene povećani su za 25,20 % u odnosu na isto izvještajno razdoblje prethodne godine.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 321 | Naknade troškova zaposlenima (šifre 3211 do 3214) | 321 | 34.054,89 | 38.332,84 | 112,6 |

Naknade troškova zaposlenicima porasle su u odnosu na isto izvještajno razdoblje prethodne godine, ponajprije zbog povećanja broja zaposlenika i proširenja prava koja ostvaruju. Povećanje se uglavnom odnosi na naknade povezane s troškovima prijevoza i drugim pripadajućim pravima zaposlenika.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 323 | Rashodi za usluge (šifre 3231 do 3239) | 323 | 58.337,03 | 118.129,78 | 202,5 |

Rashodi za usluge porasli su u odnosu na prethodno izvještajno razdoblje, što je rezultat realizacije projekata tekućeg i investicijskog održavanja građevinskih objekata, postrojenja i opreme, obavljenih zdravstvenih pregleda dijela radnika te troškova usluga zaštitarske službe koja je angažirana u dvije smjene.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 343 | Ostali financijski rashodi (šifre 3431 do 3434) | 343 | 1.089,59 | 771,67 | 70,8 |

U 2025. godini zabilježeno je smanjenje troškova za bankarske usluge, koji su manji za 29,20 % u odnosu na isto razdoblje prethodne godine. Ovo smanjenje rezultat je promjene u načinu poslovanja, točnije prebacivanja većine financijskih transakcija na poslovanje putem Riznice Grada Dubrovnika. Prema novom modelu, većina troškova, uključujući plaće zaposlenika i ostale operativne izdatke, sada se podmiruje izravno putem proračuna Grada Dubrovnika.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 96 | Obračunati prihodi poslovanja - nenaplaćeni | 96 | 4.919,14 | 230.425,04 | 4684,3 |

Na kontima 96 evidentiraju se obračunati, ali još nenaplaćeni prihodi poslovanja, koji se odnose na financiranje troškova plaća zaposlenika i drugih projekata. Ti prihodi su obračunati temeljem prava iz ugovora, ali do kraja izvještajnog razdoblja sredstva još nisu uplaćena.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 422 | Postrojenja i oprema (šifre 4221 do 4228) | 422 | 19.931,62 | 30.955,24 | 155,3 |

U ovom izvještajnom razdoblju realizirana je nabava većeg broja komada namještaja i opreme za potrebe škole, čime je dodatno unaprijeđena opremljenost prostora i radnih uvjeta. Za razliku od prethodne godine, kada su takva ulaganja bila prisutna, ali u manjem opsegu.